Vista del judaismo de Jesus

Le conception judaic al messia (mosiach in hebreo) es significativemente differente da illo supportate per le christianos. Secundo le Judeos, le Biblia hebraic contine un parve numero de prophetias concernente le futur descendente del Rege David, le qual essera consecrate, o uncte (in Hebreo Moshiach) como le nove leader del populo judee. In le conception judaic, iste leader, plenmente human e mortal, reconstruera le terra de Israel e restaurara le Regno davidic. Iste subjecto es tractate in le section del eschatologia judaic.

Le comprehension christian del termino messia es fundate sur le affirmationes que Jesus face de se ipse in le Nove Testamento, illo es: (a) que ille esseva le complimento de multe prophetias del Vetere Testamento, specialmente le Cantos del Servitor in Isaia; (b) que ille veniva pro establir le Regno de Deo o Regno del Celos, que non essera un regno terrestre; (c) que, quando a ille se demansava si ille esseva o no le expectate Messia, ille adressava le attention al miraculos que ille faceva, como alsi al referentia de se mesme a titulos que le Judeos considerava pertinente solmente a Deo, como le "IO ES"; e (d) que le action demonstrative de lavar le pedes de su discipulos, le representava como un "rege-servitor".

Categoria:Jesus Christo
Categoria:Judaismo